
PRODUKTRESUMÉ

for

Bioequin F-EHV, injektionsvæske, emulsion


0.	D.SP.NR.
35090

1.	VETERINÆRLÆGEMIDLETS NAVN
Bioequin F-EHV

Lægemiddelform: Injektionsvæske, emulsion

2.	KVALITATIV OG KVANTITATIV SAMMENSÆTNING
Hver dosis (1 ml) indeholder:

Aktive stoffer:
Influenza A-virus, subtype H3N8, stamme A/equine/Brno/08, inaktiveret	Min. 6.0 log2 HIT1
Influenza A-virus, subtype H3N8, stamme A/equine/Limerick/2010, inaktiveret	Min. 6.0 log2 HIT1
Equint herpesvirus type 1, stamme Bio 82, inaktiveret	Min. 2.1 log10 VNI2

1	Geometrisk middelværdi af specifikke antistoffer bestemt ved hæmagglutinationsinhibitionstest i serum fra marsvin
2	Virusneutralisationsindeks i serum fra hamstere

Adjuvans(er): 
Oliebaseret adjuvans (Montanide ISA 35 VG)   	0.25 ml 

Hjælpestoffer: 
	Kvalitativ sammensætning af hjælpestoffer og andre bestanddele
	Kvantitativ sammensætning, hvis oplysningen er vigtig for korrekt administration af veterinærlægemidlet

	Thiomersal
	0.1 mg

	Natriumchlorid
	

	Kaliumchlorid
	

	Kaliumdihydrogenfosfat
	

	Dinatriumhydrogenfosfat‑dodecahydrat
	

	Vand til injektion
	

	Natriumhydroxid til pH‑justering
	



Vaccinen er en hvid, olieagtig væske med et let omrysteligt sediment.


3.	KLINISKE OPLYSNINGER

3.1	Dyrearter, som lægemidlet er beregnet til
Hest

3.2	Terapeutiske indikationer for hver dyreart, som lægemidlet er beregnet til
Til aktiv immunisering af heste for at reducere de kliniske symptomer på respiratorisk infektion og reducere virusudskillelsen efter infektion med equint influenzavirus og equint herpesvirus type 1 (EHV‑1).

Immunitetens indtræden blev påvist ved challenge med en virulent stamme af equint influenzavirus for stamme A/Equi 2/Brno 08 og for stamme A/Equi 2/Limerick 2010.
Varigheden af immuniteten for begge vaccinestammer af equint influenzavirus blev påvist serologisk.

Influenza og equint herpesvirus type 1:
Immunitetens indtræden: 2 uger efter gennemført basisvaccination
Immunitetens varighed: 6 måneder efter den første revaccination (tredje dosis)

Til aktiv immunisering for at reducere forekomsten af aborter hos drægtige hopper forårsaget af infektion med equint herpesvirus type 1 (EHV‑1): 
Immunitetens indtræden: 3 uger efter den tredje vaccination under drægtigheden 
Immunitetens varighed: indtil drægtighedens afslutning

3.3	Kontraindikationer
Ingen.

3.4	Særlige advarsler
Kun raske dyr må vaccineres. Det anbefales, at heste ikke trænes i 2–3 dage efter vaccination.

3.5	Særlige forholdsregler vedrørende brugen

Særlige forholdsregler vedrørende sikker brug hos de dyrearter, som lægemidlet er beregnet til
Ikke relevant.

Særlige forholdsregler for personer, der administrerer veterinærlægemidlet til dyr
I tilfælde af utilsigtet selvinjektion skal der straks søges lægehjælp, og indlægssedlen eller etiketten bør vises til lægen.

Til brugeren:
Dette veterinærlægemiddel indeholder et olieadjuvans baseret på ikke‑mineralolie. Utilsigtet injektion/selvinjektion kan medføre alvorlige smerter og hævelser, navnlig ved injektion i et led eller en finger, og kan i sjældne tilfælde medføre tab af den pågældende finger, hvis den ikke behandles omgående. Hvis du utilsigtet injiceres med dette veterinærlægemiddel, skal du omgående søge lægehjælp, også selvom det kun drejer sig om en meget lille mængde, og tage indlægssedlen med. Hvis smerten fortsætter i over 12 timer efter lægeundersøgelsen, skal du søge lægehjælp igen.

Til lægen:
Dette veterinærlægemiddel indeholder et olieadjuvans baseret på ikke‑mineralolie. Selv hvis der er tale om små mængder, kan utilsigtet injektion af dette veterinærlægemiddel medføre kraftige hævelser, der eksempelvis kan resultere i iskæmisk nekrose og tilmed tab af en finger. Der kræves ØJEBLIKKELIG kirurgisk behandling, og der kan opstå behov for tidlig incision og irrigation af det injicerede område, særligt når det drejer sig om fingerbløddele eller -sener.

Særlige forholdsregler vedrørende beskyttelse af miljøet
Ikke relevant.

3.6	Bivirkninger

Heste:

	Ikke almindelig
(1 ud af 10 dyr / 1.000 behandlede dyr):
	Forhøjet temperatur1

	Sjælden
(1 ud af 10 dyr / 10.000 behandlede dyr):
	Hævelse på injektionsstedet2,3

	Meget sjælden
(<1 dyr / 10.000 behandlede dyr, inklusive enkeltstående indberetninger):
	Anafylaktisk-lignende reaktion4


1 Maks. 0,5 °C i op til 3 dage.
[bookmark: _Hlk207102757]2 Varm og smertefuld, maks. 3 dage.
3 I sjældne tilfælde kan der forekomme en maksimal diameter på op til 7–8 cm.
4 I sådanne tilfælde skal der gives symptomatisk behandling.

Indberetning af bivirkninger er vigtigt, da det muliggør løbende sikkerhedsovervågning af et veterinærlægemiddel. Indberetningerne sendes, helst via en dyrlæge, til enten indehaveren af markedsføringstilladelsen, eller dennes lokale repræsentant, eller til den nationale kompetente myndighed via det nationale indberetningssystem. Se indlægssedlen for de relevante kontaktoplysninger.

3.7	Anvendelse under drægtighed, laktation eller æglægning

Drægtighed:
Kan anvendes under drægtighed.

Laktation:
Veterinærlægemidlets sikkerhed under laktation er ikke fastlagt.

3.8	Interaktion med andre lægemidler og andre former for interaktion
Der foreligger ingen oplysninger om sikkerhed og virkning ved brug af vaccinen sammen med andre veterinærlægemidler. En beslutning om at anvende vaccinen før eller efter brug af et andet veterinærlægemiddel skal derfor tages med udgangspunkt i det enkelte tilfælde.



3.9	Administrationsveje og dosering
Vaccinationsdosis – 1 ml. Intramuskulær administration. 
Administrer én dosis à 1 ml dybt intramuskulært ved aseptisk metode. 
Før anvendelse opvarmes vaccinen til 15–25 °C og omrystes grundigt.

Vaccinationsskema:
Basisvaccination mod equin influenza og equint herpesvirus:
Første vaccination fra 6‑månedersalderen; anden vaccination efter 4 uger.

Den første revaccination (tredje dosis) gives 3 måneder efter basisvaccinationen.

Revaccination mod equin influenza og equint herpesvirus: 
Revaccination udføres hver 6. måned. 

Vaccination af drægtige hopper:
For at reducere forekomsten af aborter forårsaget af infektion med equint herpesvirus anvendes 1 dosis vaccine til drægtige hopper i den anden måned efter bedækning, 1 dosis i den 5. eller 6. drægtighedsmåned og 1 dosis i den 9. drægtighedsmåned.

3.10	Symptomer på overdosering (og, hvis relevant, nødforanstaltninger og modgift)
Ikke relevant.

3.11	Særlige begrænsninger og betingelser for anvendelse, herunder begrænsninger for anvendelsen af antimikrobielle og antiparasitære veterinærlægemidler for at begrænse risikoen for udvikling af resistens
Ikke relevant.

3.12	Tilbageholdelsestid(er)
0 dage.


4.	IMMUNOLOGISKE OPLYSNINGER

4.1	ATCvet-kode
QI05AA04

Til aktiv immunisering mod equin influenza subtype 1 og subtype 2, Florida‑subline, samt equint herpesvirus.


5.	FARMACEUTISKE OPLYSNINGER

5.1	Væsentlige uforligeligheder
Må ikke blandes med andre veterinærlægemidler.

5.2	Opbevaringstid
Opbevaringstid for veterinærlægemidlet i salgspakning: 18 måneder.
Opbevaringstid efter første åbning af den indre emballage: 10 timer.



5.3	Særlige forholdsregler vedrørende opbevaring
Opbevares i køleskab (2 °C – 8 °C).
Beskyttes mod lys.
Opbevares tørt.

5.4	Den indre emballages art og indhold
Vaccinen leveres i injektionshætteglas af hydrolytisk klasse I, lufttæt lukket med gummipropper til gennemstik og med aluminiumsforseglinger. 
Hætteglas med vaccine er placeret i kartonæsker. Ved bulkpakninger er hætteglassene placeret i PVC‑emballage.

Pakningsstørrelser: 
Plastæske med 2 hætteglas à 1 dosis. 
Plastæske med 5 hætteglas à 1 dosis.
Plastæske med 10 hætteglas à 1 dosis. 
Kartonæske med 1 hætteglas à 5 doser. 
Plastæske med 10 hætteglas à 5 doser.

Ikke alle pakningsstørrelser er nødvendigvis markedsført.

5.5	Særlige forholdsregler vedrørende bortskaffelse af ubrugte veterinærlægemidler eller affaldsmaterialer fra brugen heraf
Lægemidler må ikke bortskaffes sammen med spildevand eller husholdningsaffald.

Benyt returordninger ved bortskaffelse af ubrugte veterinærlægemidler eller affaldsmaterialer herfra i henhold til lokale retningslinjer og nationale indsamlingsordninger, der er relevante for det pågældende veterinærlægemiddel.

6.	NAVN PÅ INDEHAVEREN AF MARKEDSFØRINGSTILLADELSEN
Bioveta, a. s.
Komenského 212/12
683 23 Ivanovice na Hané
Tjekkiet

Repræsentant
Salfarm Danmark A/S
Nordager 19
6000 Kolding

7.	MARKEDSFØRINGSTILLADELSESNUMMER (-NUMRE)
75937

8.	DATO FOR FØRSTE TILLADELSE
27. oktober 2026

9.	DATO FOR SENESTE ÆNDRING AF PRODUKTRESUMÉET
-



10.	KLASSIFICERING AF VETERINÆRLÆGEMIDLER
BP

[bookmark: _Hlk73467306]Der findes detaljerede oplysninger om dette veterinærlægemiddel i EU-lægemiddeldatabasen (https://medicines.health.europa.eu/veterinary).

